Harry Potteri kõrvaltegelaste loend

*Eraldi on [[Harry Potteri tegelaste loend]]

Siin on välja toodud romaanisarja [[Harry Potter (romaanisari)|Harry Potter]] kõrvaltegelased.

== Dursley perekond ==
=== Vernon Dursley ===
*'Vernon Dursley** on [[J. K. Rowling]]u romaanisarjas "Harry Potter" [[Harry Potter]]i tädi Petunia Dursley mees. Üheskoos kasvatasid nad üles Dudley Dursley. Filmides mängib Vernonit [[Richard Griffiths]]. Vernon on punetava näoga, vuntsidega ja lühikese kaelaga blond mees. Kui ta saab vihaseks, läheb ta tihti näost rohekaks ja vajab [[brändi]]t.

=== Petunia Dursley ===
**Petunia Dursley** on Harry Potteri ema, nõia [[Lily Potter]]i õde. Petunia Dursley abikaasa on [[Vernon Dursley]] ja neil on poeg [[Dudley Dursley]]. Koos mehega kasvatavad nad Harry Potterit, sest Harry vanemad surid sajandi suurema musta maagi [[Lord Voldemort]]i käe läbi, Harry pääses imekombel vaid välgunoolekujulise armiga. Harry elu Petunia perekonnaga oli hirmus. "Harry Potteri" filmides mängib Petunia Dursleyt [[Fiona Shaw]].

=== Dudley Dursley ===
**Dudley Dursley** on [[J. K. Rowling]]u romaanisarjas "Harry Potter" Petunia Dursley ja Vernon Dursley poeg, [[Harry Potter]]i nõbu. Dudleyl on palju hüüdnimesid: Pupsukene, Tillu Dudidi, Suur D, Duddi. Tema sõbrad on Piers Polkiss ja Malcolmi nimeline poiss.

Dudley sarnaneb oma isaga: ta on lühikese kaelaga ja blondide juustega. Esimestes osades on Dudley väga paks ja sööb rämpstoitu. Hiljem õpib ta selgeks poksimise ja läheb dieedile. Dudleyl on väga halb iseloom: ta lõugab, kui ta ei saa oma tahtmist (või piisavalt palju kinke), ta keelab Harryl oma asju puutuda ning hiljem, kui ta õpib selgeks poksimise, hakkab ta oma kambaga endast nooremaid peksma. Kuid [[Dementorid|dementoritega]] kohtumine muudab teda mõningal määral. Ta saab oma halvimate mälestuste osaliseks ja see muudab teda. Romaanisarja kahes viimases osas üritab ta Harryt paremini kohelda, kuigi Harry ei saa sellest aru.

=== Marge Dursley ===
**Marge Dursley** ehk **tädi Marge** oli Harry tädimehe [[Vernon Dursley]] õde. Kolmandas osas ("[[Harry Potter ja Azkabani vang]]") puhus [[Harry Potter|Harry]] ta õhku täis ja Marge lendas öises Londonis. Harry puhus ta õhku täis, sest Marge solvas tema ema litsiks. Marge armastas väga koeri. Ta võttis Vernonit külastades kaasa ka ühe oma koera.

== Cedric Diggory ==
**Cedric Diggory** oli Amos Diggory poeg. Ta alustas õpinguid [[Sigatüügas|Sigatüükas]] aastal 1989. Ta oli [[Hufflepuff]]i maja prefekt ja [[lendluudpall]]i võistkonna kapten ning püüdja. Ta oli üks kolme võluri turniiril osalejatest. Cedricu tappis [[Lord Voldemort]]. 

[[Harry Potter (filmid)|Filmis]] on tema osatäitja [[Robert Pattinson]].

== Viktor Krum ==
**Viktor Krum** õpib [[Durmstang]]is. Krum on [[Bulgaaria]] [[lendluudpall]]i võistkonna [[püüdja]], kuigi ta on alles 17-aastane. Viktor Krum osales [[Kolmevõluri turniir]]il ja saavutas kolmanda koha. Pärast turniiri lõppu oli ta [[Hermione Granger|Hermione]] andunud kirjasõber.

== Vincent Crabbe ja Gregory Goyle ==
**Vincent Crabbe** ja **Gregory Goyle** on J. K. Rowlingu romaanisarjas "Harry Potter" [[Draco Malfoy]] parimad sõbrad ja ühtlasi ta ihukaitsjad. Nad õpivad [[Slytherin]]i majas.

== Xenophilius Lovegood ==
Ta on [[Luna Lovegood]]i isa ja [[Norija]] toimetaja. 

== Teddy Lupin ==
**Teddy Lupin** ehk **Ted Remus Lupin** on [[Nymphadora Tonks]]i ja [[Remus Lupin|Remus John Lupin]]i poeg. Ka on ta [[metamorfmaag]]. Teddy kasvatas üles tema vanaema, [[Andromeda Tonks]].

== Narcissa Malfoy ==
Narcissa Malfoy on [[Draco Malfoy]] ema. Ta on abielus Draco isa [[Lucius Malfoy]]ga. Ta on ka [[Bellatrix Lestrange]]'i õde.

== Scorpius Malfoy ==
Scorpius Malfoy on Draco Malfoy poeg. Raamatu "[[Harry Potter ja surma vägised]]" epiloogis läheb ta [[Sigatüügas|Sigatüükasse]] esimesse klassi. Scorpius on nagu täpne koopia oma isast noorena: blondid juuksed ning natuke ülbe välimus. Sellegipoolest ei ole ta tõenäoliselt kuigi tige ning abiellus [[Rose Weasley]]'ga.

== Pansy Parkinson ==
**Pansy Parkinson** on J. K. Rowlingu romaanisarjas tüdruk, kes õpib [[Slytherin]]i majas. Talle meeldib [[Draco Malfoy]].

== Rita Skeeter ==
**Rita Skeeter** on võlurite ajalehe "[[Päevaprohvet]]" [[reporter]]. Ta on iseloomult ninakas, ülbe ja ta kasutab intervjueerimisel info üleskirjutamiseks libelobasulge, mis kirjutab öeldava ümber kõmulisemaks, tehes seejuures infos ka väikeseid muudatusi. Ta on registreerimata [[animaag]] ja suudab ennast muuta väikeseks putukaks.

== Andromeda Tonks ==
**Andromeda "Dromeda" Tonks** (neiupõlvenimi **Black**) on tegelane J. K. Rowlingu romaanisarjas "Harry Potter". Andromeda abiellus [[Ted Tonks]]iga ning sai koos temaga lapse [[Nymphadora Tonks]]i. Andromedal on kaks õde: [[Bellatrix Lestrange|Bellatrix]] ja [[Narcissa Malfoy|Narcissa]]. 

Andromeda sarnaneb mõningal määral oma õe Bellatrixiga, kuigi tal on helepruunid juuksed, pruunid silmad ja lahkem nägu. Selle sarnasuse tõttu ajas [[Harry Potter]] teda esimest korda nähes ta segamini Bellatrixiga. Andromeda Tonks on rahulik ja kena inimene ning ta kasvatas ihuüksi üles oma lapselapse [[Teddy Lupin]]i.

== Ted Tonks ==
**Ted Tonks** on tegelane J. K. Rowlingu romaanisarjas "Harry Potter". Ta on [[Nymphadora Tonks]]i isa ja tema naine on [[Andromeda Tonks]].

== Potteri perekonna lapsed ==
=== James Potter ===
**James Sirius Potter** on [[J. K. Rowling]]u romaanisarjas "Harry Potter" [[Harry Potter]]i ja [[Ginny Weasley]] poeg, Albus Severus Potteri ja Lily Potteri vend. Ta on väga üleannetu ja talle meeldib nalja visata. Seetõttu sarnaneb ta oma [[James Potter|vanaisaga]], kelle järgi ta oma nime sai.

=== Albus Potter ===
**Albus Severus Potter** on J. K. Rowlingu romaanisarjas "Harry Potter" Harry Potteri ja Ginny Weasley poeg, James Potteri ja Lily Potteri vend. Ta on oma isa ja Harry poolse vanaisa peaaegu täpne koopia, ainult et tal on Lily silmad (rohelised mandlikujulised silmad). Albus Severus on väga heasüdamlik, sõbralik ja hooliv, täpselt nagu ta isagi.

=== Lily Potter ===
**Lily Luna Potter** on J. K. Rowlingu romaanisarjas "Harry Potter" Harry Potteri ja Ginny Weasley tütar, James Sirius Potteri ja Albus Severus Potteri õde. Ta juuksed on punased nagu ta emal ja vanaemal ning ta on väga kärsitu ja uudishimulik nagu ta emagi lapsepõlves.

== Weasley perekonna lapsed ==
=== Rose Weasley === 
**Rose Weasley** on J. K. Rowlingu romaanisarjas "Harry Potter" [[Ron Weasley]] ja [[Hermione Granger]]i tütar, Hugo Weasley õde.

=== Hugo Weasley ===
**Hugo Weasley''' on J. K. Rowlingu romaanisarjas "Harry Potter" Ron Weasley ja Hermione Grangeri poeg, Rose Weasley vend.